কিডনি দেহের রক্ত পরিশোধনের অঙ্গ। আমরা যে খাবার খেয়ে থাকি তার পুষ্টি সরাসরি আমাদের দেহে পৌঁছায় না। খাবার গ্রহণের পর তার একটি অংশ কিডনি থেকে রক্তে যায়। রক্তের মাধ্যমে পুরো দেহে পুষ্টি সঞ্চালিত হয়। এছাড়াও শরীরে জমে থাকা অনেক রকম বর্জ্যও কিডনিতে পরিশোধিত হয়। কিডনির নানা সমস্যার মধ্যে বড় সমস্যা হচ্ছে কিডনিতে পাথর হওয়া।
যদি কোনো কারণে কিডনিতে খনিজ পদার্থ আটকে যায় বা যে কোনো ব্যাকটেরিয়ার কারণে কিডনি দেহের বর্জ্য ঠিকমতো পরিশোধিত করতে না পারে তখন তা কিডনির ভেতরে জমা হতে থাকে। একেই আমরা কিডনির পাথর হিসেবে জানি।
লেবু, কমলা, মালটা এ রকমের সাইট্রাস ফল কম খাওয়ার কারণে কিডনিতে পাথর হওয়ার ঝুঁকি থাকে। কারণ এই ফলমূলে থাকে সাইট্রেট যা কিডনিতে পাথর হওয়া রোধে সহায়তা করে। প্রতিদিনের খাদ্য তালিকায় এই ধরনের ফল অবশ্যই খাবেন। যদি তেমন কিছু নাও পান তাহলে পানিতে লেবু চিপে পান করতে পারেন। তবে অবশ্যই তা পরিমিত পর্যায়ে পান করবেন।
পালং শাক বা অক্সালেট সমৃদ্ধ খাবার বেশি খাওয়া
পালং শাকে বেশি মাত্রায় অক্সালেট থাকে। অক্সালেট দেহের ক্যালসিয়ামের সঙ্গে মিশে যায় এবং মূত্রনালির মাধ্যমে বের হয়ে যায়। এতে করে দেহে অক্সালেটের মাত্রা বেড়ে যায় যা কিডনিতে পাথর হিসেবে জমা হতে থাকে ।
দেহে ক্যালসিয়ামের অভাব হলে তা কিডনিতে পাথর জমার ঝুঁকি বৃদ্ধি করে। খাবারে পরিমিত ক্যালসিয়াম না থাকা এবং ক্যালসিয়ামের অভাব পূরণ না হওয়ার কারণে কিডনিতে পাথর জমার আশংকা প্রায় ২০% বৃদ্ধি পায়।
মাইগ্রেনের ও ব্যথানাশক ওষুধ সেবন
যারা মাইগ্রেনের সমস্যায় ভোগেন তারা মাথাব্যথা থেকে মুক্তি পেতে ওষুধ সেবন করেন। এই ওষুধের সবচেয়ে বড় পার্শ্বপ্রতিক্রিয়া হচ্ছে কিডনিতে পাথর জমার আশংকা। কারণ এই ধরনের ওষুধ মূত্রনালির পিএইচ এর মাত্রা বৃদ্ধি করে থাকে যা কিডনিতে পাথর জমতে সহায়তা করে।
অতিরিক্ত সোডা অর্থাৎ কোমল পানীয় পান করা
অতিরিক্ত পরিমাণে কোমল পানীয় পানের কারণেও কিডনিতে পাথর জমে। এই ধরনের কোমল পানীয়তে প্রচুর পরিমাণে ফসফরাস থাকে যা মূত্রকে অ্যাসিডিক করে তোলে। এছাড়াও এ ধরনের অস্বাস্থ্যকর পানীয়তে প্রচুর পরিমাণে চিনি থাকে। এই অস্বাস্থ্যকর চিনিও কিডনিতে পাথর জমার জন্য দায়ী।
কিডনির কাজ হচ্ছে দেহের বর্জ্য ছেঁকে দেহকে টক্সিনমুক্ত করা। এই কাজটি কিডনি করে পানির সহায়তায়। যদি আপনি পানি পরিমিত পান না করেন তাহলে কিডনি সঠিকভাবে দেহের বর্জ্য দূর করতে না পারলে কিডনিতে পাথর হিসেবে জমা হতে থাকে। সুতরাং পরিমিত পানি পান করুন।
এসব কারণে কিডনিতে পাথর জমার আশংকা অনেক বেশি, সুতরাং সাবধান থাকা জরুরি। এছাড়াও যাদের পরিবারের ইতিহাসে কিডনির সমস্যা রয়েছে তারা আরও সতর্ক থাকুন। কারণ তাদের কিডনির সমস্যা হওয়ার আশংকা অন্যদের তুলনায় বেশি থাকে।
২৭ আগস্ট, ২০১৬ ০৮:৩৫:২৫